[{"text_idx": "#000001", "text": "Ezagutu Getxo Monumentala eta Kulturala"}, {"text_idx": "#000003", "text": "Bizkaia Zubia audiogidarekin bisitatzea gomendatzen dugu (audiogidarekin Gizateriaren Ondare monumentu honen historia ezagutuko duzu). Eta ibilbidea gidaririk gabe, zure kontura, egitea bada zurea, jar zaitez martxan Algortako Portu zaharrerainokofuntsezko ibilbidea eginez, edo Galeako itsaslabarretarainoko ibilbidean, horrela inguru horren irudi osoagoa nahi dutenek ikuspegiez gozatzeko edo argazkiak ateratzeko aukera izan dezaten (Bizkaia Zubia, Portu Zaharra, Galea).Ezagutu Getxo Monumentala eta Kulturala"}, {"text_idx": "#000004", "text": "Gidaririk gabeko beste ibilbide batzuk, autogidatuak: \u201cEtxe Handien Pasealekua\u201c: 29 interpretazio-panelen bidez, Getxoko urrezko urteak berpiztu ahal izango dituzu. Euskal arkitektoek eraikitako etxe handi hauek Bizkaiko historiako garai bikain horren isla dira. Eta Deapie: arkitektura eta paisaia ardatz dituzten ibilbide kulturalak, Getxorekin lotura berezia izan duten 14 pertsonaren historian oinarrituz. \u201cEtxe Handien Pasealekua\u201d Ibilbide autogidatua \u2013 Deapie, Ibilbide autogidatuak"}, {"text_idx": "#000005", "text": "Erosotasun handiagoz egiteko, proposatzen ditugu Getxoko ondarea ezagutzeko 2 ibilbide audio-gidatu taxiz: Kostalde Monumentala ibilbidea, 20 minutukoa, Bizkaia Zubian hasi eta Portu Zaharrean amaitzen dena; eta Getxo Oso-osorik, 60 minutukoa, Areeta, Neguri, Algorta eta Andra Mari zeharkatzen dituen ibilbide zirkularra, hasierako puntu berean edo bisitariak erabakitzen duen lekuan amai daitekeena. Audio-gidatu bisita turistikoa Taxiz \u201cKostalde monumentala\u201d eta Audio-gidatu bisita turistikoa Taxiz \u201cGetxo Oso-osorik\u201d"}, {"text_idx": "#000008", "text": "Magic fly: bizi esperientzia! Ibilbide interaktibo hau Bizkaia Zubian edo Portu Zaharrean has dezakezu. Bi puntuetan totem bana dago (Zubiko plazan eta Portu Zaharreko beheko aldean). Bertan, QR kodea eskaneatu behar da telefonoarekin, eta, hortik aurrera, ibilbidean zehar aurkitutako 7 \u201cpistak\u201d jarraitu besterik ez da egin behar. Gutxi gorabeherako iraupena: 1:30-2: 30 ordu, bisitariaren erritmoaren arabera."}]